Min. 53: Rodrigues trimite mingea în poartă, după ce la faza anterioară Georgia a reclamat un penalty. Arbitrul partidei întoarce faza, îi arată cartonașul roșu lui Chanot și dictează lovitură liberă de la marginea careului.
Min. 41: GOOOL Georgia! Zivzivadze se trezește cu mingea la picior în fața porții și trimite sub bară. Eroare uriașă în defensiva oaspeților.
Min. 20: Budu Zivzivadze a reușit să trimită mingea în plasă, însă golul a fost anulat pentru un fault asupra portarului. Atacantul a primit cartonașul galben.
Min. 13: Zivzivadze nimerește bara cu un șut din interiorul careului.
Min. 1: Partida a început!
Georgia: Mamardashvili – Kvirkvelia, Kashia, Dvali – Shengelia, Kiteishvili, Kochorashvili, Kakabadze – Mikautadze, Zivzivadze, Chakvetadze. Rezerve: Gugeshashvili, Loria, Altunashvili, Davitashvili, Gocholeishvili, Gvelesiani, Kankava, Kvekveskiri, Kvilitaia, Lochoshvili, Mamuchashvili, Tsitaishvili. Antrenor: W. Sagnol.
Luxemburg: Moris – Jans, Bohnert, Mahmutovic, Chanot, Mica Pinto – Martins Pereira, Olesen, Barreiro – Borges Sanches, Rodrigues. Rezerve: Pereira Cardoso, Curci, Dardari, Dzogovic, Gerson, Korac, Martins, Muratovic, Schon, Selimovic, O. Thill, S. Thill. Antrenor: L. Holtz.
Lista echipelor calificate la Euro 2024, precum și configurația grupelor sunt pe cale să fie completate. În data de 21 martie se dispută semifinalele din play-off Euro 2024, iar pe 26 martie vor avea loc meciurile finale. Primul meci din semifinale, Georgia – Luxemburg, se joacă de la 19:45.
Sunt șase meciuri în semifinale, iar cele 12 echipe înscrise în această fază se luptă pentru ultimele trei locuri disponibile la turneul care se va desfășura în Germania. Euro 2024 începe în data de 14 iunie și durează fix o lună, până pe 14 iulie.
Semifinalele se desfășoară într-o singură manșă, la fel ca meciurile finale, programate săptămâna viitoare. Așadar, în seara zilei de marți, 26 martie, lucrurile vor fi deja clare.
De reținut că, în situația în care la finalul celor 90 de minute ale unei partide scorul este egal, se trece la prelungiri și, dacă este cazul, la executarea loviturilor de departajare.
Unele partide din faza semifinalelor play-off-ului pentru Campionatul European 2024 au fost alese pentru a fi difuzate de către Digisport și Prima Sport. Vor fi televizate partidele Georgia – Luxemburg, Bosnia și Herțegovina – Ucraina, Israel – Islanda, Polonia – Estonia și Țara Galilor – Finlanda.
Așadar, singura partidă netelevizată este Grecia – Kazakhstan. Meciurile de joi, 21 martie, din play-off-ul pentru Euro 2024 pot fi urmărite în format LIVE VIDEO și pe FANATIK.ro.
Semifinalele care se dispută joi, în semifinalele pentru play-off Euro 2024, se vor juca după următorul program:
Se cunoaște deja și împerecherea făcută în perspectiva partidelor finale, care vor decide ultimele trei națiuni calificate la Euro 2024. Meciurile care se vor disputa pe 26 martie sunt:
Câștigătoarea Finalei B va decide și ultima echipă din grupa naționalei României, care joacă vineri un amical contra Irlandei de Nord.
Așadar, una dintre Bosnia și Herțegovina, Ucraina, Israel și Islanda va completa grupa E, din care fac parte Belgia, Slovacia și România. Edi Iordănescu are ca obiectiv obținerea a minimum patru puncte din această grupă.
În lipsa meciurilor din campionatele interne, pariorii pot profita de partidele echipelor naționale, inclusiv de cele din semifinalele play-off-ului pentru Euro. Iată ce cote interesante oferă fiecare meci:
Vor exista și români implicați în meciurile din penultimele acte ale play-off-ului. Istvan Kovacs arbitrează partida Țara Galilor – Finlanda, de la Cadiff. El va fi asistat la cele două tușe de Ovidiu Artene și Vasile Marinescu. Cătălin Popa va fi asistent VAR.
Câștigătoarea finalei A va completa grupa F de la Euro, unde li se va alătura naționalelor Turciei, Portugaliei și Cehiei. Echipa care câștigă finala C va juca în grupa D, alături de Țările de Jos, Austria și Franța.